

IDEAS

**PARA UNHA HOMILÍA CON NENOS**

10 ABRIL2022

**O AMOR máis elevado está na cruz**

**e lévanos á VIDA**

1. **VER: A Semana Santa**

- Unha nova semana santa, este ano, tras a pandemia volvemos á normalidade tratando de vivir a nosa fe nas procesións polas rúas, nos oficios litúrxicos nas nosas comunidades. É a semana principal para os cristiáns.

- Comezamos a Semana Santa co domingo de Ramos…

***Que facedes nas vosas parroquias?***

***Que preparades para a procesión?***

1. **JULGAR: Domingo de Ramos, entre a alegría e a tristeza.**

**QUE NOS QUERE DICIR XESÚS?**

- **A celebración de RAMOS é unha festa chea de ALEGRÍA.** Lembramos a entrada solemne de Xesús en Xerusalén. Os nenos con ramos e con palmas aclámano: “ hosanna”, que grande es, acólleno coma un rei.

\* Nós enchémonos de alegría, ao axitar os nosos ramos sentimos felices de seguilo, de que sexa o noso amigo e gritámoslle viva o noso Deus, gloria ao que nos salva.

**- A celebración de RAMOS é unha festa chea de TRISTEZA.** Ao ler o evanxeo da paixón lembramos o xuízo, a condena e a morte de Xesús.

- **Xesús entrega a súa vida por amor para salvarnos: *“Eu non me resistín nin me botei atrás, non escondín o rostro a aldraxes e cuspiñadas***”(Isaías). Dá a súa vida por min: ***“Amoume e entregouse por min”*** (Gál. 2,20). Eu abandónoo, esquézome del, traizoo aínda que El permanéceme fiel.

**- E eu parézome a moitos dos personaxes da paixón:** Pilato lava as mans, o pobo déixase levar, os soldados maltratan, o mal ladrón quéixase e insulta a Xesús, o bo ladrón logra o perdón (rouba o perdón), Barrabás (aprovéitase das desgrazas para crecer e saír ben), Cireneo axuda a Xesús, a Verónica limpa o rostro (seca as súas suores), as mulleres que sofren e choran as desgrazas alleas, Pedro négao…

***Cal é o meu papel na paixón de Xesús?***

***A que personaxe me parezo más?***

1. **ACTUAR: Vivamos unidos a Xesús na Semana Santa**

**- O** AMOR máis elevado está na cruz e lévanos á VIDA. Únete a el na paixón para que te encha de Vida.

- Participa activamente este domingo de Ramos (e os demais días da Semana Santa): Preparade a paixón dialogada, aclamádeo con ramos e carteis: “querémoste Xesús”, “Hosanna”, “Bendito”, “Es o noso Rei”…).

-Participade nos oficios de semana santa, acompañando a Xesús que dá a súa vida por ti.

***Que vas facer?***

***Que vas cambiar?***

**LECTURAS**

**DOMINGO DE RAMOS: LUCAS 19,21-40**

**Narrador:** Naquel tempo, Xesús camiñaba diante dos seus discípulos, subindo cara a Xerusalén. Ao achegarse a Betfaxé e Betania, xunto ao monte chamado das Oliveiras, mandou dous discípulos, dicíndolles:

**Xesús:** -« Ide á aldea de enfronte; ao entrar nela, atoparedes un burriño atado, que ninguén montou nunca. Desatádeo e traédeo. E se alguén vos pregunta: “Por que o desatades?”, dirédeslle así: “O Señor necesítao”».

**Narrador:** -Foron, pois, os enviados e atopárono como lles dicía. Mentres desataban o burriño, os donos dixéronlles:

**Donos:** -« Por que desatades o burriño?».

**Narrador:** Eles dixeron:

**Discípulos:** -«O Señor necesítao».

**Narrador:** Leváronllo a Xesús e, despois de poñer os seus mantos sobre o burriño, axudaron a Xesús a montar sobre el. Mentres el ía avanzando, estendían os seus mantos polo camiño. E, cando se achegaba xa á baixada do monte das Oliveiras, a multitude dos discípulos, cheos de alegría, comezaron a loar a Deus a grandes voces por todos os milagres que viran, dicindo:

**Discípulos: *-«*** *Bendito o rei que vén en nome do Señor! Paz no ceo e gloria nas alturas».*

**Narrador:** Algúns fariseos de entre a xente dixéronlle:

**Fariseos:** -« Mestre, reprende aos teus discípulos».

**Narrador:** E respondendo, díxolles:

**Xesús:** -« Dígovos que, se estes calan, gritarán as pedras».

**PAIXÓN DO NOSO SEÑOR XESUCRISTO**

**SEGUNDO SAN LUCAS** 23, 1-49 *(CCE - Breve)*

C:  Naquel tempo, os anciáns, os príncipes dos sacerdotes e os escribas, conduciron a Xesús perante Pilato.

Non atopo delito ningún neste home

C. Alí empezárono a acusar, dicindo:

S. ‑ Atopamos a este revolucionando o pobo, impedíndolle pagar o tributo ao César, e declarándose ademais Mesías e rei.

C. Pilato preguntoulle:

S. ‑ Es ti o rei dos xudeus?

C. Respondeulle:

+ ‑Ti o dis.

C. Entón díxolles Pilato aos sumos sacerdotes e mais á xente:

S. ‑ Eu non atopo delito ningún neste home.

C. Pero eles teimaban dicindo:

S. ‑ Anda encirrando á xente, ensinando por toda Xudea, desde Galilea ata aquí.

C. Oíndo aquilo, Pilato preguntou se aquel home era galileo. Ao saber que pertencía á xurisdición de Herodes, remitiullo a el, que casualmente estaba por aqueles días en Xerusalén.

Herodes e mais os seus soldados aldraxárono

C. Herodes, ao ver a Xesús, alegrouse moito, porque había tempo que o quería ver, polo moito que tiña oído falar del; de por parte esperaba ver algún milagre. Fíxolle moitas preguntas, pero Xesús non dixo palabra. Tamén estaban alí os sumos sacerdotes e mais os letrados acusándoo con teimosía. Herodes e mais os seus soldados aldraxárono, e, para faceren riso del, vestírono cunha roupa fachendosa; e despois Herodes mandoullo de volta a Pilato. E desde aquel día Herodes e Pilato, que se levaban moi mal, quedaron amigos.

Pilato entregou a Xesús ao seu antollo

C. Pilato convocou os sumos sacerdotes, os xefes e mais o pobo e díxolles:

S. ‑ Trouxéstesme este home coma se fose un revolucionario; pero eu, despois de o interrogar diante de vós, non atopei nel ningún delito deses dos que o acusades; nin tampouco Herodes, que nolo devolveu. Nada que mereza a morte cometeu; así que voulle pór un escarmento, e despois vouno soltar.

C. Pero todos empezaron a berrar, dicindo:

S. ‑ Fóra ese, solta a Barrabás!

C. Este estaba na cadea por unha revolta con asasinato, ocorrido na cidade.

Pilato volveulles falar, pois quería librar a Xesús. Pero eles berraban:

S. ‑ Crucifícao, crucifícao!

C. Pilato replicou por terceira vez:

S. ‑ Pero que mal fixo? Ningún delito de morte atopei nel. Dareille un escarmento e soltareino.

C. Pero eles porfiaban a berros e pedían a crucifixión, facendo cada vez máis algareo. Por fin Pilato sentenciou tal coma eles querían. Soltou o que reclamaban ‑ o encadeado por revolta e asasinato ‑, e a Xesús entregóullelo ao seu antollo.

Fillas de Xerusalén, non choredes por min

C. Cando o levaban, botaron man dun certo Simón de Cirene, que viña da leira, e cargáronlle a cruz, para que a levase detrás de Xesús. Ía tras deles unha chea de xente e mulleres batendo no peito e laiándose por el. Xesús, volvéndose a elas, díxolles:

+ ‑ Fillas de Xerusalén, non choredes por min: chorade máis ben por vós e polos vosos fillos. Porque, mirade, veñen días nos que se dirá: "Afortunadas as estériles, os ventres que non xeraron e os peitos que non criaron". E pediranlles aos montes: Caede enriba de nós!, e aos outeiros: tapádenos. Porque se isto fan coa árbore verde, que lle pasará á seca?

C. Levaban con el tamén a outros dous bandidos, para executalos.

Meu Pai, perdóaos que eles non saben o que fan

C. E cando chegaron ao lugar chamado "A Caveira", crucificárono alí; e con el os dous bandidos: un á dereita e outro á esquerda del.

Xesús dicía:

+ ‑ Meu Pai, perdóaos que eles non saben o que fan.

C. E, botando á sorte, repartiron a roupa del.

Este é o rei dos xudeus

C. A xente estaba a mirar, e os xefes moqueábanse del, dicindo:

S. ‑ A outros salvounos. Pois que se salve agora el, se é o Mesías de Deus, o Elixido.

C. Tamén os soldados se burlaban del, e achegándose ofrecíanlle vinagre, dicindo:

S. - Se ti es o rei dos xudeus, sálvate a ti mesmo.

C. E había un letreiro enriba del: "Este é o rei dos xudeus".

Hoxe estarás comigo no paraíso

C. Un dos bandidos que estaban crucificados, insultábao tamén:

S. ‑ Non es ti o Mesías? Pois sálvate ti e sálvanos a nós.

C. Pero contestoulle o outro, reprendéndoo:

S. ‑ Seica non temes a Deus, ti que sofres a mesma condena ca el? Nós, polo menos, recibimos o que merecemos, pero este non fixo mal ningún.

C. E dicíalle:

S. ‑ Xesús, lémbrate de min cando volvas coma rei.

C. Xesús respondeulle:

+ ‑ Asegúroche que hoxe estarás comigo no paraíso.

Meu Pai! Nas túas mans entrego o meu espírito

C. Chegado o mediodía, a escuridade cubriu a terra ata a media tarde. Pois houbo unha eclipse de sol. E o veo do Santuario rachou polo medio. Entón Xesús, pegou un berro moi alto e dixo:

+ ‑ Meu Pai! Nas túas mans entrego o meu espírito.

C. E dicindo isto, morreu.

(Todos se axeonllan, e faise unha pausa)

O centurión, vendo o que sucedera, glorificou a Deus, dicindo:

S. ‑ Realmente este home era inocente.

C. E toda a xente que acudira ao espectáculo, ao ver o que pasaba, volvía batendo no peito. Os seus coñecidos seguían todo de lonxe, e igual as mulleres que o acompañaran desde Galilea.

Palabra do Señor R/. Loámoste, Cristo

*(****Cronista – N****arrador –* ***Sinagoga -*** *Xesús)*